หลังจากที่ถูกยั่วยวนด้วยเมนูใหม่กับ Kakigori ซึ่งตอนแรกนึกว่ามีแค่ Strawberry cheesecake แต่จริงๆมีเมนู Milo volcano ด้วย ตอนไปยืนหน้าเคาท์เตอร์ถึงกับยืนอึ้งเพราะนึกว่าไม่ต้องเลือก พอเห็นภาพเลือกไม่ถูกเลย

สำหรับAfter you สาขานี้จะอยู่ในซอยทองหล่อ 13 เดินเข้ามานิดเดียวก็เจอแล้วค่ะร้านจะอยู่ขวามือ การเดินทางง่ายๆด้วยรถไฟฟ้าลงสถานีทองหล่อ จากนั้นจะนั่งมอเตอร์ไซต์หรือนั่งรถบัสเล็กเข้ามาก็ได้ลงที่ซอย 13 ร้านค่อนข้างใหญ่แต่ก็ตามสไตล์ของร้านนี้ใหญ่แค่ไหนก็ต้องรอคิว (เวลาที่ไปตอนนั้นก็ 4 ทุ่มครึ่งแล้ว) สาขานี้ปิดเที่ยงคืนค่ะ

วันนี้สั่งมากิน 3 รายการ
- Strawberry cheesecake kakigori (235.-) เมนูใหม่ฝุดๆเป็น shaved ice เนื้อฟูๆ นุ่มๆ ด้านในเนื้อจะแน่นนิดๆคล้ายๆไอศกรีมแต่ไม่ใช่ไอศกรีมนะคะเพราะมันน้ำแข็งไส ฮ่าๆ ในน้ำแข็งไสจะชุ่มไปด้วยนม (คิดว่าน่าจะเป็นนม) ด้านในมีชีสเค้ก เสิร์ฟพร้อมซอสสตรอเบอร์รี่ซึ่งส่วนตัวคิดว่าไม่ต้องราดก็อร่อยแล้วหล่ะนะ คือมันเป็นอะไรที่เหมาะกับหน้าร้อนนี้มากๆแนะนำให้สั่งเลย
- Strawberry cream toast (205.-) เป็นฮันนี่โทสเสิร์ฟพร้อมไอศกรีม (วนิลา)2ลูก และสตรอเบอร์รี่สดหั่นชิ้นเล็กๆ โทสต์ของที่นี่เรายกให้เค้าเป็นที่ 1 เลย อร่อยไม่เปลี่ยน
- Chocolate lava (155.-) เป็นช็อกลาวาร้อนๆเสิร์ฟพร้อมสตรอเบอร์รี่สดหั่นชิ้นเล็กๆและไอศกรีมวนิลาลูกโตกว่าช็อกลาวามากๆ เมนูนี้ต้องกินพร้อมกันสามอย่างซึ่งจะได้รสช็อกโกแลตเข้มๆตัดกับความหวานของไอศกรีมวนิลาและความเปรี้ยวของสตรอเบอร์รี่ ^__^ อร่อยยย

ชอบร้านนี้นะ เป็นร้านที่ขนมอร่อยและรักษามาตราฐานของความอร่อย ความดีงามแม้จะมีหลายสาขาแล้วก็ตาม ลูกค้าก็ไม่เคยจะลดลงเลย เมนูใหม่อย่าง Kakigori shaved ice นี่ยิ่งโดน แนะนำให้ไปลองด่วนๆ